Diari Oficial de la Generalitat Valenciana


Sumari del DOGV 7047, del 17-06-2013 (2013/6249)

ORDE 4/2013, d'11 de juny, de la Conselleria de Governació i Justícia, per la qual es convoquen ajudes per a l'exercici 2013, destinades a ajuntaments de la Comunitat Valenciana, consistents en l'entrega d'emissores de ràdio digital de la xarxa Comdes, amb la finalitat d'homogeneïtzar determinats mitjans tècnics dels cossos de policia local, i s'aproven les bases reguladores de la concessió.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7047

Data del DOGV
:   17-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6249


Data del document
:   11-06-2013

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * ajuda pública

ORDE 4/2013, d'11 de juny, de la Conselleria de Governació i Justícia, per la qual es convoquen ajudes per a l'exercici 2013, destinades a ajuntaments de la Comunitat Valenciana, consistents en l'entrega d'emissores de ràdio digital de la xarxa Comdes, amb la finalitat d'homogeneïtzar determinats mitjans tècnics dels cossos de policia local, i s'aproven les bases reguladores de la concessió. [2013/6249]  
PREÀMBUL  
  
L'article 39.b de la Llei Orgànica 2/1986, de 13 de març, de Forces i Cossos de Seguretat, reconeix a les comunitats autònomes, dins de les seues funcions de coordinació, la d'establir o propiciar l'homogeneïtzació dels diferents cossos de policia local en matèria de mitjans tècnics per a augmentar la seua eficàcia i la col·laboració.  
La Llei de la Generalitat Valenciana 6/1999, de 19 d'abril, de Coordinació de Policies Locals de la Comunitat Valenciana, en l'article 8.1.c, establix com una de les funcions del Consell en matèria de coordinació de les policies locals la regulació de sistemes d'homogeneïtzació i homologació d'equips i mitjans tècnics d'actuació, defensa, automoció, comunicacions i la resta de recursos materials, així com en matèria d'estadística i administració.  
La Llei 6/1999, de 19 d'abril, en desplegament de les competències estatutàries sobre coordinació de les policies locals, perfila un model concret de policia local per a la Comunitat Valenciana. Per al desenrotllament d'este model la Direcció General de Seguretat i Protecció Ciutadana de la Conselleria de Governació i Justícia ha traçat unes directrius que permeten definir un model professional, homogeni i eficaç, pròxim al ciutadà i a les seues necessitats reals; preparat per a realitzar un servici públic de seguretat ciutadana amb plena eficàcia i garantia per als ciutadans de la nostra Comunitat.  
En este sentit, és de gran utilitat l'aplicació de les noves tecnologies en l'àmbit de la seguretat pública com a ferramenta de professionalització, modernització i immediatesa de resposta. La tecnologia d'intercomunicació digital ha sigut una aposta de la Generalitat per a equipar les flotes de seguretat i emergències. Per això la Generalitat va aprovar l'acord marc per al subministrament i servicis associats de terminals Tetra per a la seua utilització en la xarxa de comunicacions mòbils digitals d'emergència i seguretat de la Comunitat Valenciana (Comdes).  
  
Esta tecnologia suposa un avanç en la intercomunicació dels efectius dels cossos de policia local de la Comunitat Valenciana i un avanç en la coordinació entre els distints agents implicats en la protecció dels ciutadans i ciutadanes. A fi de fomentar la utilització de la xarxa de comunicacions mòbils digitals d'emergència i seguretat de la Comunitat Valenciana (Comdes), i fomentar la modernització tecnològica de les flotes de seguretat, la Conselleria de Governació i Justícia convoca estes ajudes per als municipis de la Comunitat Valenciana que disposen de cos de policia local.  
Les ajudes a concedir per la present convocatòria no necessiten la notificació a la Comissió Europea, per no tindre els requisits arreplegats en l'article 107.1 del Tractat de Funcionament de la Unió Europea, ja que estes ajudes s'atorguen a ajuntaments per a l'homogeneïtzació dels equips i mitjans tècnics de comunicació dels cossos de policia local de la Comunitat Valenciana, i estes ajudes no suposen cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis. Per tant, amb la percepció de les ajudes esmentades no hi ha possibilitat de falsejament de la competència que afecte els intercanvis comercials entre els estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
En virtut d'això, fent ús de les competències assignades pel Decret 19/2012, de 7 de desembre, del president de la Generalitat, a la Conselleria de Governació i Justícia, desplegades pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, i d'acord amb el que establix l'article 28 de la Llei 5/1983, de 30 de desembre, del Consell, i els articles 47 i 47 bis del Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Govern de la Generalitat Valenciana,  
  
  
ORDENE  
  
Primer  
Convocar la concessió d'ajudes públiques, en règim de concurrència competitiva, d'entrega de mitjans tècnics consistents en emissores de ràdio digital de la xarxa Comdes, per al servici dels cossos de policia local de la Comunitat Valenciana.  
  
Segon  
L'import màxim assignat per a finançar estes ajudes és de 84.080 € (huitanta-quatre mil huitanta euros), a càrrec de l'aplicació pressupostària, 06.60.79.352.23, capítol VII, codi de subvenció T7263000, destinada a «Subvenció ajuntaments mitjans policials», dels pressupostos de la Generalitat per a l'exercici 2013.  
  
Tercer  
Aprovar les bases per les quals es regula esta convocatòria d'ajudes i que figuren com a annex I d'esta orde.  
  
Quart  
Es delega en la directora general de Seguretat i Protecció Ciutadana per a dictar les instruccions i adoptar les mesures que considere oportunes per al desplegament i l'aplicació del que establix esta orde.  
  
Esta orde, que posa fi a la via administrativa, podrà ser objecte de recurs per mitjà de la interposició de recurs potestatiu de reposició davant de l'òrgan que la va dictar, en el termini d'un mes des de la publicació en el Diari Oficial de la Comunitat Valenciana, de conformitat amb el que establixen els articles 116 i 117 de la Llei 30/1992, de 26 de novembre, reguladora del Règim Jurídic de les Administracions Públiques i del Procediment Administratiu Comú, o podrà ser impugnada directament davant de l'orde jurisdiccional contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos, segons el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 11 de juny de 2013  
  
El conseller de Governació i Justícia,  
SERAFÍN CASTELLANO GÓMEZ  
  
  
  
ANNEX I  
  
Bases per les quals es regula la convocatòria d'ajudes públiques destinades a ajuntaments de la Comunitat Valenciana, consistents en l'entrega d'emissores de ràdio digital de la xarxa Comdes, amb la finalitat d'homogeneïtzar determinats mitjans tècnics dels cossos de policia local  
  
Primera. Objecte  
L'objecte d'estes bases és convocar la concessió d'ajudes públiques, en règim de concurrència competitiva d'entrega de mitjans tècnics, consistents en emissores de ràdio digital de la xarxa Comdes, per al servici dels cossos de la policia local de la Comunitat Valenciana.  
  
Segona. Beneficiaris de les ajudes  
1. Podran sol·licitar les ajudes els ajuntaments de la Comunitat Valenciana que tinguen creat el cos de policia local i la població dels quals siga inferior a 5.000 habitants, d'acord amb les xifres declarades oficials pel Reial Decret 1697/2012 (BOE 313, 29.12.2012) i que subscriguen el conveni d'adhesió a l'acord marc amb la Conselleria d'Hisenda i Administració Pública, per a la utilització de la xarxa corporativa de comunicacions mòbils digitals d'emergència i seguretat de la Comunitat Valenciana (xarxa Comdes).  
2. Els beneficiaris de les ajudes hauran de tindre els requisits establits en l'article 13 de la Llei 38/2003, de 17 de novembre, General de Subvencions.  
3. Estaran expressament exclosos d'esta convocatòria aquells ajuntaments que no estiguen al corrent en la presentació del qüestionari estadístic de policia local referit a 2012, sol·licitat per la Conselleria de Governació i Justícia, per aplicació dels principis de cooperació i col·laboració mútua entre administracions.   
4. Estaran expressament exclosos d'esta convocatòria aquells ajuntaments que van ser beneficiaris de les ajudes concedides per la Resolució de 7 de novembre de 2012, del conseller de Governació, per la qual es concedixen ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012 (DOCV 6903, 15.11.2012).  
  
Tercera. Actuacions  
1. Les ajudes estaran dirigides a l'entrega d'emissores de ràdio digital de la xarxa Comdes als ajuntaments beneficiaris.   
2. El nombre total d'emissores de ràdio que s'entregaran, en concepte d'ajudes en espècie per la Conselleria de Governació i Justícia, seran adquirides per mitjà d'expedient de contractació pública, amb la finalitat exclusiva d'entregar-les a un tercer, de conformitat amb el que establixen la disposició addicional quinta de la Llei 38/2003, de 17 de novembre, General de Subvencions, i l'article 3 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
3. La Conselleria de Governació i Justícia es farà càrrec del pagament directe a l'empresa adjudicatària del concurs de l'import a què ascendisca l'adquisició de les emissores objecte de l'ajuda.  
4. En este import la Conselleria de Governació i Justícia no inclourà els costos d'explotació i manteniment de la xarxa Comdes, ni qualssevol altres derivats a partir de la data i posada a la seua disposició de les emissores, que estaran a càrrec de l'ajuntament beneficiari.  
  
5. Les actuacions d'esta convocatòria d'ajudes tindran la consideració de gastos d'inversió.  
  
Quarta. Forma de fer efectiva l'ajuda a cada beneficiari  
L'ajuda es farà efectiva a cada beneficiari per mitjà de l'entrega de les emissores adquirides enumerades en la base tercera.   
  
Quinta. Formalització de les sol·licituds i termini de sol·licitud  
1. La sol·licitud es realitzarà per mitjà d'instància normalitzada dirigida a la Direcció General de Seguretat i Protecció Ciutadana (Conselleria de Governació i Justícia), segons el model normalitzat que figura com a annexos II i III de l'orde que regula estes bases, i podrà presentar-se en el Registre General de la Conselleria de Governació i Justícia (Ciutat Administrativa 9 d'Octubre. C/ Castán Tobeñas, 77. Torre 4, planta 3a. 46112 València), en els registres de les direccions territorials d'esta Conselleria i en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La presentació de les sol·licituds, de conformitat amb la normativa aplicable, també podrà efectuar-se en la seu electrònica de la Generalitat .  
Si s'envia per correu certificat, la presentació de la documentació en l'oficina de correus corresponent haurà de fer-se d'acord amb el que establix l'article 31 del reglament pel qual es regula la prestació dels servicis postals, en sobre obert, a fi que en la capçalera del primer full del document que es vullga enviar, es facen constar, amb claredat, el nom de l'oficina i la data, el lloc, l'hora i el minut de la seua admissió; circumstàncies que hauran de figurar en el resguard justificatiu de l'admissió.   
2. En la sol·licitud, presentada per mitjà d'instància normalitzada, es farà constar la data, el lloc, l'hora i el minut de la seua admissió en els registres establits per a la presentació.  
3. La sol·licitud es presentarà firmada per la persona titular de la Presidència de l'Ajuntament amb el segell de la corporació en el model que figura com a annex II i III de l'orde que regula estes bases. Junt amb la sol·licitud es presentarà la documentació següent:   
a) Resolució de l'Alcaldia on se sol·licite l'ajuda.  
b) Certificat del secretari de la corporació amb indicació del nombre de places de policia local i auxiliars de policia pressupostades i catalogades en 2013.  
c) Si el sol·licitant denega l'autorització perquè la Generalitat requerisca telemàticament les dades relatives al compliment de les obligacions tributàries i davant de la Seguretat Social, haurà d'aportar la documentació acreditativa d'estar al corrent de les obligacions esmentades.  
d) Domiciliació bancària segons el model normalitzat que figura en l'annex a l'orde que regula estes bases, excepte si s'ha presentat amb anterioritat i no ha experimentat variació i en este cas serà suficient la declaració en este sentit.  
4. Ja que en la base segona s'establix, com un dels requisits dels beneficiaris, que subscriguen el conveni d'adhesió a l'acord marc amb la Conselleria d'Hisenda i Administració Pública, per a la utilització de la xarxa corporativa de comunicacions mòbils digitals d'emergència i seguretat de la Comunitat Valenciana (xarxa Comdes), la sol·licitud inclou, en l'annex III, una declaració responsable del titular de la Presidència de l'Ajuntament on es fa constar la data en què el ple o la junta de govern adopten este acord i també la declaració que s'ha presentat la sol·licitud de l'adhesió mencionada en l'oficina Comdes de la Direcció General de Tecnologies de la Informació de la Conselleria d'Hisenda i Administració Pública (c/ Miquelet, 5. 46665 València).   
  
5. El termini de presentació de sol·licituds per a la concessió de l'ajuda pública serà de 30 dies hàbils comptadors a partir de l'endemà de la publicació de l'orde que aprova estes bases en el Diari Oficial de la Comunitat Valenciana. Serà aplicable per al còmput del termini, el que establix, este sentit, la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú. L'incompliment d'este termini determinarà la inadmissió de la sol·licitud.  
  
Sexta. Instrucció del procediment  
1. La instrucció del procediment es realitzarà per part de la Subdirecció General de Seguretat i Formació de la Direcció General de Seguretat i Protecció Ciutadana, en els termes que preveu l'article 24 de la Llei 38/2003, de 17 de novembre, General de Subvencions.  
2. D'acord amb el que establix l'article 23.5 de la Llei 38/2003, de 17 de novembre, General de Subvencions, i en l'article 71.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, si la sol·licitud no disposara dels requisits necessaris o faltara algun dels documents exigits es requerirà per escrit l'interessat perquè en el termini màxim i improrrogable de 10 dies, esmene la falta o adjunte els documents preceptius, i se li advertix que, si no ho fa així, es considerarà que desistix de la seua petició, després de la resolució prèvia del conseller de Governació i Justícia.  
3. Per a l'avaluació de les sol·licituds es constituirà una comissió de valoració integrada pels membres següents:  
Persona titular de la direcció general competent en matèria de seguretat i protecció ciutadana que exercirà la presidència.  
Vocals:  
a) Persona que ocupe la secretaria general administrativa de la conselleria competent en matèria d'interior o persona que es designe en la seua substitució.  
b) Persona que ocupe la subdirecció general amb competència en matèria de seguretat pública.   
c) Persona que ocupe el lloc de direcció de servici en matèria de seguretat pública.  
d) Una persona representant de la conselleria amb competència en matèria d'interior, que exercirà la secretaria de la comissió.  
4. La comissió se sotmetrà, quant al seu règim de funcionament, al que s'ha establit per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Sèptima. Criteris d'avaluació de les sol·licituds  
1. Estes ajudes s'adjudiquen aplicant el criteri del rigorós orde de data i hora d'entrada de les sol·licituds que inicien el procediment en els termes arreplegats en la base quinta de l'annex I de l'orde que aprova estes bases.  
2. En el cas que el nombre de sol·licitants que resultaren beneficiaris d'estes ajudes fóra superior al nombre d'emissores adquirides amb els crèdits disponibles, l'entrega d'estes es realitzarà d'una en una, i aplicarà el precitat criteri d'adjudicació, fins a esgotar les existències de les emissores mencionades.  
3. Quan el nombre de sol·licitants que en resultaren beneficiaris fóra inferior al nombre d'emissores adquirides amb els crèdits disponibles, l'entrega de les emissores sobrants es realitzarà ordenant els municipis beneficiaris de major a menor ràtio de policia local. Este percentatge s'obté de multiplicar el nombre de places del cos de policia local pressupostades i catalogades en 2013 i certificades pel secretari de la corporació local corresponent, per 1.000, i dividir el resultat pel nombre d'habitants del municipi segons les xifres de població declarades oficials pel Reial Decret 1697/2012. No es podrà entregar un nombre més gran d'emissores al de les places de policia local i auxiliars de policia certificades pel secretari de la corporació local.   
  
  
Octava. Resolució  
La comissió de valoració elevarà la seua proposta al conseller de Governació i Justícia, el qual resoldrà i notificarà la resolució en el termini màxim de sis mesos des de l'acabament del termini de presentació de sol·licituds, i s'entendrà desestimada per silenci administratiu si no es dictara una resolució en el termini esmentat, segons l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, sense perjuí de l'obligació que té l'administració de resoldre expressament totes les sol·licituds que se li formulen.  
  
Novena. Recursos  
Contra les resolucions, expresses o presumptes dictades en el procediment de concessió d'estes ajudes, que posen fi a la via administrativa, es podrà interposar recurs potestatiu de reposició davant de l'òrgan que les va dictar, en el termini d'un mes des de la publicació en el Diari Oficial de la Comunitat Valenciana, d'acord amb el que establixen els articles 116 i 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú.  
  
Deu. Obligacions del beneficiari  
1. Els beneficiaris estaran subjectes a les obligacions derivades del contingut d'estes bases, de la resolució de concessió de les ajudes i, en general, de la normativa vigent que els siga aplicable. En tot cas, són obligacions de les entitats beneficiàries les següents:  
  
a) Destinar les emissores concedides a l'ús i servici del cos de policia local des del moment de la seua entrega.  
b) Acreditar davant de l'entitat concedent el compliment dels requisits i les condicions que determinen la concessió o el gaudi de l'ajuda.  
  
c) El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
d) Estar al corrent en el compliment de les seues obligacions tributàries i davant de la Seguretat Social amb anterioritat a dictar-se la proposta de resolució de la concessió.  
e) No estar sotmesos a les prohibicions que s'establixen en l'article 13.2 de la Llei 38/2003, de 17 de novembre, General de Subvencions.  
  
f) En tot cas, són obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de responsabilitats que corresponguen, d'acord amb la legislació vigent i de forma especial en el que establix el Text Refós de la Llei d'Hisenda Pública de la Generalitat.  
  
Onze. Forma de fer efectiva l'ajuda  
L'ajuda en espècie es farà efectiva a cada ajuntament beneficiari, per mitjà de l'entrega de les emissores objecte de la base tercera, i acceptació d'estes per mitjà de la firma de l'acta de recepció.  
  
Dotze. Justificació de l'ajuda  
Per a la percepció de l'ajuda, els ajuntaments beneficiaris hauran de firmar l'acta de recepció de les emissores concedides.  
  
Tretze. Control i seguiment  
La Direcció General de Seguretat i Protecció Ciutadana realitzarà el control i seguiment de les accions a través de les comprovacions que considere necessàries amb vista al compliment pel beneficiari de les seues obligacions i de les condicions i els termes pels quals haja obtingut l'ajuda.  
  
Catorze. Revocació i reintegrament de l'ajuda concedida  
L'incompliment per part del beneficiari de qualsevol dels requisits, les condicions i la resta de circumstàncies que van donar lloc a la concessió de l'ajuda, la variació de la finalitat de l'ajuda o la falta de la seua justificació, així com qualsevol altra causa de les previstes en l'article 37 de la Llei 38/2003, de 17 de novembre, General de Subvencions, donarà lloc a la incoació per l'òrgan competent per a la concessió de les ajudes del corresponent procediment que podrà finalitzar, si és el cas, amb la devolució de les emissores entregades o de l'import equivalent al preu d'adquisició del bé, en tot cas serà exigible l'interés de demora corresponent.  
En la tramitació del procediment es garantirà, en tot cas, el dret d'audiència de l'interessat. Es podrà prescindir del tràmit d'audiència quan no figuren en el procediment ni siguen tinguts en compte en la resolució uns altres fets ni unes altres al·legacions i proves que les adduïdes per l'interessat.  
  
Quinze. Publicitat de les ajudes concedides  
Als efectes previstos en l'article 18 de la Llei General de Subvencions, es publicarà en el Diari Oficial de la Comunitat Valenciana la relació de les ajudes concedides d'acord amb estes bases.  
Esta relació contindrà les prescripcions contingudes en el número 1 de l'article 18 mencionat, relatives a la convocatòria, el programa i el crèdit pressupostari, quantitat concedida i finalitat de l'ajuda.  
La publicació de les ajudes concedides substituirà la notificació d'estes als beneficiaris, i produirà els efectes perseguits per la Llei General de Subvencions.  
  
Setze. Règim jurídic aplicable  
En tot el no previst en estes bases, els ajuntaments beneficiaris se sotmetran en allò que s'aplique al tipus d'ajuda concedida, al que establix el Text Refós de la Llei d'Hisenda Pública de la Generalitat Valenciana, la Llei 11/2012, de 27 de desembre, de Pressupostos de la Generalitat per a l'exercici 2013, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i la resta de normativa aplicable.  
  
  
Dèsset. Acceptació de les bases  
La participació en esta convocatòria implica l'acceptació de les bases que la regulen.